Document ID: 32008R0391

ΚΑΝΟΝΙΣΜΌΣ (ΕΚ) αριθ. 391/2008 ΤΗΣ ΕΠΙΤΡΟΠΉΣ
της 30ής Απριλίου 2008
για την τροποποίηση του κανονισμού (ΕΚ) αριθ. 102/2007 για την έγκριση των προδιαγραφών της ενότητας ad hoc 2008 σχετικά με την κατάσταση των μεταναστών και των άμεσων απογόνων τους όσον αφορά την αγορά εργασίας
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 4 παράγραφος 2,
Εκτιμώντας τα ακόλουθα:
(1)
Για λόγους αξιοπιστίας και ποιότητας των στοιχείων που πρέπει να παρέχονται, ορισμένες μεταβλητές που περιγράφονται στο παράρτημα του κανονισμού (ΕΚ) αριθ. 102/2007 της Επιτροπής (2) θα πρέπει να είναι προαιρετικές για τα κράτη μέλη με μικρό μέγεθος δείγματος αναφορικά με τους μετανάστες. Η Βουλγαρία και Ρουμανία εμπίπτουν στην περίπτωση αυτή αλλά δεν ήταν κράτη μέλη όταν προτάθηκε για έγκριση ο εν λόγω κανονισμός.
(2)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΚ) αριθ. 102/2007, αντικαθίσταται από το ακόλουθο κείμενο:
« Άρθρο 2
Οι στήλες 213, 214, 215, 216, 217, 218 και 219 του παραρτήματος είναι προαιρετικές για τη Βουλγαρία, την Τσεχική Δημοκρατία, τη Δανία, την Εσθονία, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Ρουμανία, τη Σλοβενία, τη Σλοβακία και τη Φινλανδία.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 2008.

Labels: 12
0
9
19